NaiveNeuron/SloPal huggingface dataset:
Chren, Martin, poslanec NR SR (2014-04-02):
Ďakujem veľmi pekne, vážený pán kolega. Paradoxne, možno budete prekvapený, s mnohým z toho, čo ste povedali, môžem súhlasiť. Teda až na ten, až na ten úvod, ktorý, si myslím, že človeku, ktorý, ktorému záleží na tejto krajine, tak nebude zneužívať parlament na takéto teátro a na takéto kolotočiarske výstupy. Avšak kolega Kadúc má pravdu, keď sa vás pýtal na ten konkrétny argument. Aký, aký je jeden konkrétny argument? Komu by sa týmto poškodilo? Každá jedna spoločnosť by mala napríklad možnosť znížiť svoje základné imanie na jedno euro a implicitne ručiť, teda len do výšky 5 000 eur majetkami spoločníkov, hoci dnes má základné imanie v akejkoľvek vyššej výške. Poďme sa baviť, či je to technicky správne riešenie alebo nie. Ale nikto by nemal povinnosť ručiť do nejakej neobmedzenej alebo obrovskej výšky, na základe tohto predloženého návrhu zákona. To, o čo nám ide a čo by tento zákon jednoznačne docielil stopercentne, je práve to, čo ste nazvali, že aby to zabolelo. Jediný príklad, ktorý zaznel vo vašom vystúpení a to bol príklad toho mladého človeka, ktorý ide na Slovensku založiť nový facebook, no, problém je, že drvivá väčšina mladých ľudí by dnes, keď musia základné imanie vo výške 5 000 eur vložiť v hotovosti, si tú spoločnosť ani nezaloží, lebo 5 000 eur je dnes, možno budete prekvapený, možno kolegovia zo SMER-u budú prekvapení ešte viac, ale 5 000 eur je dosť veľa peňazí pre mladého začínajúceho podnikateľa. A preto nemá na výber a keď chce, tak si môže maximálne tam založiť živnosť, kde aj tak ručí celým svojím majetkom, čo my sme, v žiadnom prípade v tejto našej novele nenavrhovali. Absolútne súhlasím s tým, čo ste povedali na adresu veľkých stavebných firiem a že toto je vec, na ktorej sa treba zamyslieť. Tridsaťdňová splatnosť faktúr, čo mimochodom nie je váš výmysel, už to vychádza z európskych smerníc a budeme mať povinnosť to implementovať, je jedným z možných riešení. Spýtam sa, čo keď ja nechcem mať tridsaťdňovú splatnosť faktúr, prečo mi to chcete zakázať? Ale viete, aj vyriešiť tento problém, to zase nie je len prísť a ukradnúť Doprastavu vlajku, to treba... (Prerušenie vystúpenia časomerom.)
Blanár, Juraj, podpredseda NR SR (2021-06-17):
Pán poslanec Eduard Kočiš.
Jurinová, Erika, podpredsedníčka NR SR (2015-04-21):
Ďakujem, pán poslanec. Ďalej do rozpravy je prihlásený pán poslanec Kaník, ktorý sa v sále nenachádza. A dávam slovo pánovi poslancovi Hlinovi. (Reakcia z pléna.) Pán poslanec Hlina, boli ste v miestnosti, neskoro ste vyšli, takže... (Reakcia z pléna.) Nechcete vystúpiť v rozprave, nech sa páči. Takže, pán poslanec Lipšic. Nenachádza sa v sále. Pán poslanec Miškov, ktorý stratil poradie. Ten tu už nie je. Takže, pán poslanec Kaník. Nie je tu. Tým pádom to máme vybavené, teda rozprava je ukončená tým pádom. (Reakcie z pléna.) Aha, toto bola časť rozpravy písomne prihlásených do rozpravy. Ospravedlňujem sa. Takže dávam možnosť prihlásiť sa do rozpravy ústne. Uzatváram možnosť prihlásiť sa do rozpravy ústne. Traja poslanci sú prihlásení, pán poslanec Lipšic je takisto prihlásený do rozpravy. Takže do rozpravy sú prihlásení pán poslanec Lipšic, Hraško a Hlina. A dávam slovo prvému prihlásenému do rozpravy pánovi poslancovi Lipšicovi. (Reakcia z pléna.) Pán poslanec Kollár sa hlásil do rozpravy, ja som si nevšimla, že ukazoval, že mu nejde tlačidlo, takže pán poslanec Kollár chce ísť do rozpravy takisto. Štyria páni poslanci sa teda hlásia do rozpravy. Z nich prvý do rozpravy bol prihlásený pán poslanec Hraško, potom v poradí boli prihlásení pán poslanec Hlina, Lipšic a Kollár. A dávam slovo pánovi poslancovi Hraškovi.
Grendel, Gábor, podpredseda NR SR (2022-12-06):
Ďakujeme za informáciu. Prerušujem rokovanie o tomto bode programu. Pristúpime teraz k Správe generálneho prokurátora Slovenskej republiky o činnosti prokuratúry a poznatkoch prokuratúry o stave zákonnosti v Slovenskej republike za rok 2021 . Správa je pod tlačou 1088 a informácia výborov má tlač 1088a. Dávam slovo pánovi generálnemu prokurátorovi Slovenskej republiky Marošovi Žilinkovi, dobrý deň prajem, vitajte, aby správu uviedol. Nech sa páči.
Urban, Miroslav, poslanec NR SR (2020-06-03):
Ďakujem za slovo. Pekný prejav, Milan. Ja stále nechápem, prečo je Rusko pre nás hrozba. Rozpočet armády Ruskej federácie je 60 mld. euro a rozpočet štátov NATO je 900 mld, z toho je 600 mld. USA. Čiže máme 15-krát väčší rozpočet a bojíme sa Ruskej federácie. Myslím si, že tieto zbytočné provokácie na hranici s Ruskou federáciou k ničomu neprospejú, a uvedomme si, že ak vypukne nejaká vojna, tak to už nebude vojna s konvenčnými zbraňami, ale bude to vojna nukleárna, ktorá bude znamenať vlastne koniec našej civilizácie. Stretol som sa s vojakmi, ktorí chodia na misie aj teda do Pobaltia, ale i do Afganistanu a pýtal som sa ich napríklad, čo vlastne robia v Afganistane, že čo tam strážia nejaké skaly alebo čo? Človek má takú predstavu o tom Afganistane, taká vyprahnutá, skalnatá krajina, nič tam nie je, tak som sa ich pýtal, čo tam vlastne robia, či ničia napríklad tie ópiové políčka. Vieme, že napríklad Afganistan produkuje až 90 % celkovej produkcie ópia. Najprv ich ničili, tie ópiové polia, ale potom prišli na to, že tí chudobní Afganci sú ešte chudobnejší, ako boli. Tak som rozmýšľal prečo, čo tam vlastne šírime, či nejakú demokraciu, keď vieme, že mentálne tie krajiny sú niekde v stredoveku a šíriť tam demokraciu je nezmysel. A potom človek príde na to, že je to zase len o zdrojoch, o zemnom plyne, že sa tam buduje projekt TAPI, čo je vlastne výstavba zemného plynovodu z Turkmenistanu cez Afganistan, cez Pakistan do Indie, čiže projekt TAPI, to si môžte naštudovať, čiže čisto tam ide len o stratégiu, vývoz zemného plynu, aby sa obišla Ruská federácia, aby Irán nevyvážal ropu do Indie. Čiže vždycky ide len o peniaze, o zdroje týchto krajín. Ďakujem.
P. Paška, predseda NR SR: (2007-12-05):
(Hlasovanie.) 139 prítomných, 81 za, 34 proti, 24 sa zdržalo. Tento návrh sme schválili.
Ledecký, Vladimír, poslanec NR SR (2022-03-15):
Hlasovanie o tomto návrhu bude zajtra o jedenástej hodine. Ďakujem.
L. Miklós, minister životného prostredia SR: (2003-06-26):
Transformácia štátneho podniku Lesy Slovenskej republiky má niekoľko etáp. Významná je práve prebiehajúca etapa analýz, ktorá sa zaoberá skúmaním vnútorného a vonkajšieho prostredia tohto štátneho podniku. Po nej bude nasledovať etapa definovania cieľového obrazu a scenárov vývoja transformácie, až potom sa stanovia štruktúry budúcej spoločnosti, s čím budú súvisieť zmeny v organizačnej štruktúre a tým aj vyplývajúce počty zamestnancov v tejto štátnej akciovej spoločnosti. V tomto období sa preto nedá presne stanoviť, ako sa zmení súčasná štruktúra zamestnancov štátneho podniku. V každom prípade však prebieha zmena formy organizácie hlavných výrobných činností, pričom sa zväčšuje podiel prác, lesná ťažba, približovanie dreva, zakladanie a pestovanie lesa, čo je viazané na malých a stredných podnikateľov. Teda práce tohto charakteru sa budú vykonávať dodávateľským spôsobom, čo je štandardná metóda vo všetkých lesnícky vyspelých štátoch. Tento spôsob je efektívnejší, znižuje výrobnú a správnu réžiu v štátnom podniku a je aj transparentnejší, pretože zákazky sa získavajú verejnou súťažou. Tento proces sa nezačína teraz. Začal sa už vlastne vznikom štátneho podniku v roku 1999, no bol v rôznom stupni využitia. Niektoré odštepné závody majú takýmto spôsobom organizované už dnes dodávky prác až na 70 %. Nám sa podarilo v krátkom čase dosiahnuť, že sa tento osvedčený spôsob rozširuje na všetky odštepné lesné závody a princíp klientelizmu pri obstarávaní takýchto zákaziek sa zmenil na transparentný výberový spôsob. Preto hovoriť o skrytej privatizácii bolo možné v minulosti. Dnes je to progresívny spôsob dosahovania lepších ekonomických výsledkov a podpory malého a stredného podnikania. Sme radi, že nielen verejnosť, ale aj odborníci v parlamente a na univerzitách jasne rozlišujú pojem privatizácia v lesníctve, ktorý sa nedotýka predaja lesných pozemkov štátu, ale obslužných činností. Je to v čase, keď sa rozsah lesnej výroby nemení, ale dochádza k zosúladeniu sociálno-ekonomickej funkcie lesa s verejnoprospešnými funkciami. Toľko odpoveď pána ministra Simona. Z. Martináková, podpredsedníčka NR SR: Ďakujem, pán minister. Pán poslanec, chcete doplňujúcu otázku? Nech sa páči.
Vaľová, Jana, poslankyňa NR SR (2016-11-24):
Ďakujem pekne. Pôvodne som chcela začať nezamestnanosťou, ale začnem sociálnymi službami. Ale musím, pán minister, povedať, že vám držím palce, lebo naozaj ste bútľavá vŕba, pretože 45 minút rozprávať ešte aj o pamäti národa, aj o budovách, o ombudsmanke, o všetko možnom, tak neverím, že za všetko môžete vy, ale naozaj ste bútľavá vŕba. Chcem povedať, že sociálne služby, nemali odvahu zákon urobiť, nikto. My sme urobili v roku 2008. Navýšili sme z 30 mil. na 92 miliónov. Musíte zobrať, že je to mix peňazí VÚC-iek a mesta. Zoberme si, že ľudia by mali zostávať v tom domácom prostredí. Napríklad mesto Humenné dáva 700-tisíc eur na to, aby ľudia zostávali v domácom prostredí. Veď predsa máme zákon o rodine, aby sa niekto aj o týchto ľudí staral. A pristúpim k jednej veci a poviem stále také z regiónu, lebo regióny boli spomínané. My sme teraz, chceme odobrať Červenému krížu 10-tisíc euro a hovoríme, že 30-tisíc euro nám nevyúčtovali za sociálne služby. Tak neporovnávajme teraz všetky zariadenia, pretože niektoré zariadenie si zoberie viac peňazí na tých starých ľudí, niektoré už pýtajú nehorázne čiastky, môžu si vybrať a tak ďalej. Takže naozaj si myslím, že treba počkať na ten nový zákon o sociálnych službách, ktorý pripravujeme a ktorý chceme naozaj pripraviť tak, aby boli vyššie príplatky na ľudí, ale aby to bolo zaslúžene od postihu, akých majú tých ľudí, ktorých majú v tom zariadení, a podobne. Nezamestnanosť nám klesla v roku 2014 a 2016 z 13,8 na 9,40. O čom tu rozprávate? To je viac ako o 5 percent. Čo tu máme, aké veci s nezamestnanosťou, že mladí odchádzajú, že utekajú, že my ich skoro tu bijeme? Veď predsa, prečo sa otvorili hranice, je Európa? Aby mladí ľudia mohli ísť aj do zahraničia, aby zobrali tam poznatky a tak ďalej. A povedzme si, že všade v krajinách sa povie, že keď je už 8 %, tak sú to ľudia, ktorí sú ťažko zamestnateľní. Tak ja si myslím, že sa nám podarilo aj u mladých ľudí urobiť pre tých nezamestnaných veľa. A nehovorte, že všetko v rozpočte klesá, klesli nám prídavky na deti. Z rozpočtu 315 mil. máme o 2,90 mil. viac ako v roku 2016. Zdravotne ťažko postihnutým chceme dať o 8,32 % viac, ako to bolo v roku 2016. Senio... (Prerušenie vystúpenia časomerom.)
V. Palko, poslanec: (2007-09-20):
Vážený pán predseda, takéto vaše stanoviská, takéto vaše názory sú hanebné, nerozumné a neakceptovateľné v slobodnom demokratickom štáte Slovenská republika. (Potlesk a pískanie v sále.)
Šimečka, Michal, podpredseda NR SR (2023-12-20):
Pani poslankyňa Jurík.
Žiga, Peter, podpredseda NR SR (2024-06-21):
Ďakujem pekne. Dávam slovo spravodajkyni pani poslankyni Petrík, aby nás informovala o spravodajskej informácii.
Laššáková, Jana, podpredsedníčka NR SR (2014-11-08):
Reaguje, reaguje na predsedu.
Pellegrini, Peter, podpredseda NR SR (2020-07-08):
Ďakujem. Pani europoslankyňa Ďuriš Nicholsonová, nech sa páči.
Mora, Ján, poslanec NR SR (2016-12-08):
Vážený pán minister László Sólymos, v súlade s článkom 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu: V obci Predajná okres Brezno sa nachádzajú dve gudrónové jamy plné toxického odpadu. Tieto gudrónové jamy nie sú ohradené a nachádzajú sa v blízkosti vodného zdroja pre obce Predajná, Lopej, Podbrezová a Nemecká. Starostka obce Predajná sa dlhodobo usiluje o odstránenie tejto environmentálnej záťaže, ktorá je v Top 3 environmentálnych záťaží na Slovensku. Počas minulého volebného obdobia bol daný bývalým ministrom životného prostredia a štátnym tajomníkom verejný prísľub, že gudrónové jamy budú odstránené. Slovenská agentúra životného prostredia mala pripraviť plán likvidačných prác, po ktorého podpísaní sa môže začať verejné obstarávanie. Doteraz je však situácia rovnaká. Teda ja a obyvatelia týchto dotknutých obcí, pán minister, by sme potrebovali odpovede na nasledujúce otázky: 1. V akom štádiu je plán Slovenskej agentúry životného prostredia na likvidáciu spomenutých gudrónových jám v obci Predajná? 2. V akom časovom horizonte sa splní sľub bývalého ministra životného prostredia ohľadne likvidácie týchto gudrónových jám? 3. Plánujete nejakým spôsobom odškodniť, resp. kompenzovať dotknutým obyvateľom riziko, ktoré musia podstupovať vzhľadom na existenciu týchto vysoko toxických gudrónových jám kvôli nečinnosti vlády Slovenskej republiky? Ďakujem.
Klus, Martin, poslanec NR SR (2016-12-01):
Ďakujem pekne za slovo. Keď som hovoril vo svojom úvodnom príspevku o tom, že očakávame vyššiu volebnú účasť, tak to, samozrejme, aj súvisí s tým, že keď máme mať jednu komisiu rovnako tak pre miestne, ako aj regionálne voľby, no neviem si predstaviť toho občana, ktorý by odignoroval to, že dostane dva hlasovacie lístky, jeden komunálny, jeden regionálny, keď ho už raz držím v ruke, tak pravdepodobne zahlasujem. Je to štandard v mnohých krajinách sveta, západnej Európy, Spojených štátov amerických. Dokonca mal som možnosť zúčastniť sa takých volieb ako pozorovateľ v Kanade. Takže tam ten predpoklad, že sa zvýši volebná účasť, je pomerne veľký. A z tohto som vychádzal, aj keď sme hovorili o tom, že sa má znížiť náklad, pretože najväčšiu čiastku pri voľbách vždy tvorí práve vyplatenie členov komisií. No a keď sa vychádza z toho, že tu bude jedna komisia, tak očakávam, že tam nastane nejaká úspora. Ale o to viacej sa teším na príspevok kolegu Krajniak, ktorý má pripravených hneď niekoľko faktov, ktoré to tak celkom nevidia a môžu to pomerne jasne vyvrátiť. Takže čakám ešte v tejto súvislosti zaujímavú diskusiu. Nedá mi však nezareagovať na jednu z dôležitých pripomienok pani poslankyne Dubačovej, ktorá hovorila o tom, že tu máme umelé celky. Na tom sa asi zhodneme takmer všetci v tomto pléne. Tých osem krajov, tak ako ich svojho času navrhol ešte Vladimír Mečiar pre štátnu správu, to bolo jedno veľké nešťastie, že sa nám podarilo pretaviť do samosprávy, s ktorou sa jednoducho občania nestotožnili. Sú tu teda tie možnosti, ktoré naznačila zmena členenia, vysvetľovanie kompetencií, alebo potom sa bavme ešte o inej možnosti, a to je úplné zrušenie krajov a prejsť možno na systém municipalizácie, tak ako sa to podarilo v škandinávskych krajinách. Ja len pripomínam, najmä kolegom zo strany SMER – sociálnej demokracie, že práve v roku 2013 pred týmito voľbami, ktoré tak zarezonovali Slovenskom, hovorili o tom, že toto je téma, ktorú treba otvoriť. Nestalo sa. Otváram dnes iné témy. Takže moja pripomienka pre nich v tejto súvislosti. Ďakujem.
Laššáková, Jana, podpredsedníčka NR SR (2014-01-29):
Nech sa páči, pán spravodajca, pán poslanec Panáček.
Hrušovský, Pavol, podpredseda NR SR (2011-05-19):
Hlasujeme, páni poslanci. (Hlasovanie.) 146 prítomných, 79 za , 67 sa zdržalo. Návrh zákona do druhého čítania sme schválili. Prosím o ďalší návrh.
Huba, Mikuláš, poslanec NR SR (2014-04-03):
Ďakujem pekne za slovo. Možno som vás trochu zle pochopil, čo sa týka tej Koliby, ono tá kauza Koliba ešte ani zďaleka nekončí a som aj ocenil verejne pred týždňom, že minister Kaliňák zaujal pomerne razantný postoj v rámci tejto kauzy. Na druhej strane podstatný bude ten výsledok. Už ten les tam nevrátime, ale ja pevne verím, a až potom budem môcť konštatovať, že došlo aspoň k akej-takej náprave, keď tí vinníci budú adekvátne potrestaní, ale čo je ešte dôležitejšie, keď tam bude znova vysadený nový les a nevyrastú tam domy, čo sa zatiaľ naprosto v každom prípade v Bratislave stalo. Pri podobných kauzách, možno parčík Belopotockého, teraz prvý raz zato, že sa vymenil ešte za oveľa väčšiu zelenú plochu v Dúbravke, je prvá kauza, ktorá sa po sedemnástich rokoch obrovských bojov podarila vyhrať, ale v čase, keď už väčšina stromov je tam vyrúbaných. Čiže kiež by ste mali pravdu, že SMER – SD urobí všetko preto, aby sa tam ten les vrátil. Chcem, samozrejme, poďakovať mojim kolegom za podporu, Janko ma priviedol trošku do rozpakov, ale myslím si, že v tomto kontexte je to správne, aj určitý pátos do tejto diskusie vniesť a možno aj trošku porovnať, kto čo z nás v živote pre tú zeleň urobil. Tie stromy okolo ciest nemusia mať vždy nad 80 cm, sú aleje, ktoré, kde tie stromy majú menej, ale podotýkam, že keď sa prijme takýto zákon a takto sa zliberalizujú výruby zelene, tak to má negatívny vplyv aj na ostatnú zeleň. A ja som presvedčený, že keď developeri alebo ktokoľvek chce rúbať stromy a vidia, že vláda má takýto negatívny prístup k stromom, tak ich budú rúbať aj inde.
V. Tomanová, ministerka práce, sociálnych vecí a rodiny SR: (2009-10-22):
Následkom globálnej ekonomickej krízy dochádza k nárastu počtu občanov, ktorí stratili zamestnanie z organizačných dôvodov. V tomto období sa stávajú ohrozenou skupinou aj absolventi škôl, občania mladší ako 25 rokov veku, ktorí skončili sústavnú prípravu na povolanie v dennej forme štúdia pred menej ako dvomi rokmi a nezískali svoje prvé pravidelne platené zamestnanie, ktoré trvalo viac ako 6 po sebe nasledujúcich mesiacov. Cieľom predloženého vládneho návrhu zákona je podporiť v prvom rade vytváranie nových pracovných miest prostredníctvom poskytovania príspevku na vytvorenie nového pracovného miesta podľa § 50e zákona pre uvedené skupiny znevýhodnených uchádzačov o zamestnanie, a to nahradeniu podmienky trojmesačného vedenia v evidencii týchto uchádzačov o zamestnanie dňom nasledujúcim po dni nadobudnutia právoplatnosti rozhodnutia o ich zaradení do evidencie uchádzačov o zamestnanie. Ďalej, zamedziť účelové rušenie pracovných miest zamestnávateľom so zámerom získať príspevok na podporu vytvorenia nového pracovného miesta podľa § 50e tohto zákona, a to ustanovením 6-mesačného obdobia, počas ktorého nebude možné podporiť zamestnanie zamestnanca prepusteného z organizačných dôvodov podľa § 63 ods. 1 písm. a) a b) Zákonníka práce u toho istého zamestnávateľa. Podporiť samostatnú zárobkovú činnosť absolventov, ktorí začnú a budú túto činnosť vykonávať v súlade s podmienkami § 49 zákona, a to nahradením podmienky trojmesačného vedenia v evidencii uchádzačov o zamestnanie dňom nasledujúcim po dni nadobudnutia právoplatnosti rozhodnutia o ich zaradení do evidencie uchádzačov o zamestnanie. Ďakujem, pani predsedajúca. Ďakujem, dámy a páni, za pozornosť.
B. Bugár, podpredseda NR SR: (2002-02-13):
V. Bajan, poslanec: Ďakujem pekne, pán podpredseda. Ja by som chcel predovšetkým poďakovať všetkým pätnástim vystupujúcim a vzhľadom na čas by som chcel predovšetkým poďakovať všetkým tým, čo nevystúpili, vzhľadom na pokročilý čas, a chcel by som skonštatovať, že podobne, ako je to pri ostatných odvolávaniach, považujem túto vec za predovšetkým vec politickú, nie vecnú. Zároveň by som chcel, pán predseda, oznámiť, že neprišlo k žiadnemu pozmeňujúcemu návrhu k uzneseniu, ktoré máme v spoločnej správe, takže odporúčam, aby sme pristúpili, pravdepodobne po zasadaní poslaneckých klubov, k hlasovaniu o uznesení, ktoré máme v spoločnej správe, kde vyjadríme svoj názor k návrhu skupiny predkladateľov. Takže, pán predsedajúci, vzhľadom na to, že neviem, či nejaká skupina poslancov žiada o... (Reakcie z pléna.) Ja som skončil v uvádzaní tým, že nemám žiadny pozmeňujúci návrh k návrhu uznesenia.
J. Brocka, poslanec: (2008-06-19):
Predstavte si prípady, že niekto príde v meste na poštu na desať minút vyzdvihnúť si poštu alebo podať list, ale podľa riešenia, ktoré je v tomto konkrétnom meste, by mal zaplatiť tristo korún. Za desaťminútové zastavenie sa na pošte to nepovažujem za sociálne. Naozaj to považujem za zdieranie. Ale obce nemajú inú možnosť, lebo každé riešenie, s ktorým prišli, či v Trnave, či v Zámkoch, či v Dunajskej Strede, či v Košiciach, alebo odkiaľ ešte ste dostali listy, proste každé riešenie po 1. decembri minulého roka okresná prokuratúra napadla, že je v rozpore so zákonom. A my teraz navrhujeme riešenie, pretože tie samosprávy si nevedia pomôcť samy a očakávajú, že pomôže parlament. Priznám sa, že nechcem alebo neželám si, aby sa takýto veľmi užitočný a praktický návrh spolitizoval. Preto som očakával, že v takejto veci by sme mohli pomôcť samosprávam, keďže je to vec všetkými považovaná za problém a všetci ju chcú riešiť. Ale, keďže som zaregistroval, že spoločný spravodajca navrhol, aby sme nepokračovali v rokovaní, tak už viem, ako to dopadne, lebo máte väčšinu. A ak kolegovia z vládnej koalície budú tento návrh podporovať, tak to v druhom čítaní nebude. Ale, pán kolega Pelegrini, chcem vám dať taký prísľub, že ak o mesiac alebo na ďalšej schôdzi Národnej rady prídete s návrhom riešenia tohto problému a bude to úplne také isté, chcem vám povedať, že ja budem hlasovať za ten váš návrh. Ďakujem za podporu toho, aby sme o tom rokovali aj v druhom čítaní.
P. Hrušovský, predseda NR SR: (2005-12-15):
(Hlasovanie.) 132 prítomných, 114 za návrh, 1 proti, 8 sa zdržalo, 9 nehlasovalo. Návrh sme schválili. Prosím ďalší návrh.
Kollár, Boris, predseda NR SR (2022-05-25):
Milé kolegyne, milí kolegovia, tak záver poslaneckého grémia je ten, že dáme o tom hlasovať, o tej obedňajšej prestávke, čo sme mohli urobiť kľudne aj predtým. Takže, ale malo to, malo to prvky demokracie, áno, áno. Dobre, tak, prosím pekne, budeme hlasovať o tom, že či si skracujeme na hodinu obednú prestávku. Prosím, prezentujme sa a hlasujeme o tom. (Hlasovanie.) Prítomných 100 poslancov, za 94, proti 2, zdržali sa 3, nehlasoval 1. Uvedený návrh sme schválili, takže budeme mať hodinovú prestávku. Teraz by som vás chcel upozorniť ešte... (Predsedajúci telefonuje interným telefónom.), to znamená, že prestávka je medzi dvanástou a trinástou. O trinástej začíname rokovanie Národnej rady. Teraz by som, pristúpime k druhému čítaniu o vládnom návrhu zákona o vydavateľoch publikácií, ktorú máme túto rozpravu otvorenú. Chcel by som vás upozorniť, že o sedemnástej aj tento vládny návrh, ktorý je tlač 898, presunieme na ďalšiu schôdzu, lebo tento zákon priamo nadväzuje na mediálny, ktorý bol presunutý. To znamená, že aj tento sa bude presúvať o sedemnástej, lebo je priamo nadväzujúci na mediálny zákon, ktorý už je presunutý na júnovú schôdzu. Ďakujem. A budeme pokračovať. Prosím monitor. V rozprave vystúpi pán poslanec Pročko. [Pokračovanie rokovania o vládnom návrhu zákona o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) , tlač 898.]
K. Tóthová, poslankyňa: (2007-06-28):
Pán minister, som rada, že už moment, kedy príde do parlamentu legislatívny návrh, sa blíži, pretože skutočne sa v našej spoločnosti rozmohla úžera do takej miery, že je už spoločensky neakceptovateľná. Na tieto problémy v minulom volebnom období opozícia upozorňovala, dokonca jeden opozičný poslanec dvakrát predložil legislatívny návrh na riešenie a, žiaľ, vtedajší podpredseda vlády pre legislatívu a minister spravodlivosti inštruoval svojich kolegov nepodporiť tento legislatívny návrh. Je dobré, že sa spája riešenie tejto otázky aj s vyriešením toho problému, s vypratávaním bytov na základe nesplnenia pôžičiek neadekvátne nízkych k hodnote bytu. Pán minister, mám doplňujúcu otázku. Kedy konkrétne predpokladáte, keď pôjde o dva týždne do pripomienkového konania, posunutie tohto zákona do parlamentu? To je jedna moja otázka. Druhá otázka, či pripravujete, pretože mám veľa listov s otázkami na túto tému, či pripravujete nejaké stretnutie aj so zástupcami tlače a elektronických médií, aby informovali občanov o týchto otázkach, pretože, žiaľ, z parlamentu niekedy vychádzajú informácie, ktoré ... (Vystúpenie prerušené časomierou).
L. Žitňanská, poslankyňa: (2009-10-15):
Ja chcem iné povedať vo faktickej poznámke, pretože ste ma na to upozornili, pani ministerka. Ste sudkyňa alebo ministerka teraz, dnes v tejto sále? Pretože ste povedali: „Sudca nesmie vykonávať politickú činnosť.“ Áno, nesmie. A zároveň ste povedali: „My sudcovia sa poznáme.“ Tak sa pýtam, čo ste dnes, pani ministerka, sudkyňa alebo politička – ministerka? Pretože ak ste dnes sudkyňa, tak tu nemôžete byť. Ale ak ste dnes legitímne ministerka, lebo máte prerušený výkon, tak ako mal v čase voľby súčasný predseda Najvyššieho súdu, tak keď kandidoval, nebol sudca a nemal byť nikdy zvolený za predsedu Najvyššieho súdu. Ďakujem pekne. (Potlesk.)
Hudacký, Ján, poslanec NR SR (2015-10-21):
Ďakujem pekne, pán predseda. Vážení pán kolega, ja chcem sa dotknúť tej konferencie, ktorú ste spomínali, TechMatch v súvislosti s tým, ako nezmyselne sa využívajú skutočne verejné prostriedky na Slovensku. Pán generálny riaditeľ Šafárik bude musieť prísť vysvetliť svoje konanie aj na výbor pre hospodárske záležitosti. Ja dúfam, že bude mať dostatok priestoru na to, aby povedal, že či táto konferencia musela stáť 1,4, resp. 1,1 mil. Na Slovensku je treba riešiť, samozrejme, podporu startupov, malých a stredných inovatívnych firiem, ale nie takýmto spôsobom, že urobíme okamžite top svetovú konferenciu a minieme tam niekoľko miliónov eur. V podstate najprv je treba pripraviť infraštruktúru, najprv je treba pripraviť určitý mechanizmus, systém podpory tých malých nositeľov inovatívnych myšlienok, rozvinúť ich podnikanie, inovatívne podnikanie do nejakej úrovne a potom organizovať top svetové konferencie pre startup, aby ste takto získavali investorov. Takže na margo toho, skutočne takto nezmyselne využívané verejné prostriedky sú len príkladom toho, že sa zrejme v každom rezorte nedôsledne používajú. Ďakujem pekne.
Grendel, Gábor, podpredseda NR SR (2023-05-05):
Na vystúpenie pána poslanca Svrčeka tri faktické poznámky. Končím možnosť prihlásiť sa s ďalšími. Ako prvý pán poslanec Milan Vetrák.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 145 poslancov, hlasovalo 75 za, 3 proti, 66 sa zdržalo, 1 nehlasoval. Bod 10 sme schválili. Nech sa páči.
Tomáš, Erik, poslanec NR SR (2021-06-29):
Ďakujem pekne. Pán Mazurek, tiež bez akejkoľvek animozity, ja zas chápem, tú vašu rétoriku aj tú vašu politiku cielite na pomerne úzku skupinu voličov, ale nesúhlasím, pretože opakujem, tým prídavkom na deti, na dieťa pomáhame všetkým rodinám, väčšina z tých rodín je pracujúcich, zodpovedných a naozaj ten prídavok na dieťa sa dlhodobo nemenil a zvlášť po tej pandémii sú tie rodiny naozaj vycicané, zničené. Čiže nájsť nejaké, aké fakt úzke, resp. adresné riešenie, to potom môže dopadnúť tak, ako to urobila vláda s tým jednorazovým prídavkom na dieťa. To asi nechcete ani vy, a preto radšej navrhujeme aj paušálnejšie riešenie, len aby sa konečne tým rodinám nejakým spôsobom pomohlo. A na druhej strane, ako povedal aj pán kolega Kočiš v reakcii na vás, to je prvé čítanie, čiže teoreticky sa vieme baviť v druhom čítaní o nejakej adresnosti, ktorú nájdeme. Len chcem vám aj pripomenúť, že v tej skupine ľudí, ktorí nepracujú, sú naozaj aj mnohé smutné príbehy, kde ľudia za to naozaj nemôžu, nie sú to žiadni lenivci, dostali sa do tých sociálnych problémov z rôznych dôvodov, kvôli chorobe a podobne, tak preto aj pre vás, síce rétorika je jednoduchá, ale by bolo podľa mňa ťažké hľadať nejaké hranice. Ja som navrhol cestu daňového bonusu už vo svojom úvodnom slove, prečo nie, prečo nie v takejto kombinácii, ale myslím si, že aj paušálne treba ten prídavok na dieťa aj vzhľadom na uvedené okolnosti, ktoré som uviedol, na tú hlbokú krízu bezprecedentnú zvýšiť. A ten druhý dôvod, opakujem, je, že táto vláda, pokiaľ ju nepotlačíme nejakým jednoduchším spôsobom, tak neurobí pre tieto rodiny vôbec nič.
Grendel, Gábor, podpredseda NR SR (2023-05-17):
V rozprave teraz vystúpi pán poslanec Milan Mazurek.
Urban, Miroslav, poslanec NR SR (2020-06-09):
Ďakujem za slovo. Vážený pán poslanec Kuriak, je zaujímavé, že toľko koaličných poslancov súhlasí s návrhom tohto zákona, ale, bohužiaľ, nemôže zaňho zahlasovať, lebo koronakríza. Lenže tá koronakríza môže trvať ešte celé roky. Potom príde ďalšia kríza, ďalšie problémy. Dobre vieme, že počas tej koronakrízy mali obchodné reťazce neuveriteľné tržby, ako cez Vianoce. Stále sa vyhovárať na koronakrízu, myslím si, že to nie je adekvátne. Druhá vec je, ja si myslím, že tá psychohygiena tých pracovníkov je veľmi dôležitá a oddýchnutí, motivovaní zdravot... teda pracovníci sú omnoho výkonnejší, podávajú lepšie pracovné výkony, takže určite aj z tohto hľadiska psychohygieny. To nie je náboženská otázka, ale tá voľná nedeľa má aj tento aspekt, ktorý je veľmi dôležitý. A keď ste vy takto známi, to OĽANO, rôznymi internetovými prieskumami, čo tak si spraviť prieskum na túto otázku a podľa toho sa riadiť, keď reprezentujete ľudí a tieto názory? Alebo nech zasadne dajaké kolégium zase vašich nejakých odborníkov z rôznych oblastí a nech sa teda vyjadrí aj k tejto problematike. Ďakujem.
Hrnčiar, Andrej, podpredseda NR SR (2019-05-14):
Pán poslanec Paška.
Ďuriš Nicholsonová, Lucia, podpredsedníčka NR SR (2019-03-28):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Poliačik.
M. Číž, podpredseda NR SR: (2008-12-03):
(Hlasovanie.) 131 prítomných, 128 za, 2 sa zdržali, 1 nehlasoval. Konštatujem, že tento návrh sme schválili.
Fecko, Martin, poslanec NR SR (2017-02-14):
Ďakujem. Týmto sme hlasovali o všetkých pozmeňujúcich návrhoch. Pán predsedajúci, mám splnomocnenie gestorského výboru podať návrh, aby sme pristúpili k tretiemu čítaniu ihneď. Dajte, prosím, o tomto hlasovať.
Glváč, Martin, podpredseda NR SR (2017-09-08):
Ďakujem. S faktickými poznámkami štyria poslanci. Ukončujem možnosť prihlásiť sa. Pán poslanec Heger.
Paška, Pavol, predseda NR SR (2012-06-19):
Ďakujem vám veľmi pekne, pán podpredseda Európskej komisie, za vaše úvodné slovo a poprosím vás, aby ste teraz reagovali na otázky z pléna, ktoré položia páni poslanci Štefanec, Kaník, Beblavý, Hlina, Hudacký, Blaha, Sulík, pani poslankyňa Vášáryová, pán poslanec Mikloško. Končím možnosť sa prihlásiť. Nech sa páči, pán poslanec Štefanec.
Matovič, Igor, poslanec NR SR (2018-03-23):
Tak neodpustím si nevyužiť prihrávku, takže budem reagovať iba na pána podpredsedu Bugára a budem reagovať slovami Milana Kňažka, ktorý ho veľmi dobre pozná a dlhé roky boli spolu v politike. Milan Kňažko pre SME redaktorovi na otázku „Prekvapilo vás rozhodnutie MOST-u – HÍD zostať vo vláde?“ odpovedá, je to naozaj veľmi dobré, tak počúvajte: „Postup Bugára ma neprekvapuje už dlhé roky. Je to človek, ktorý nežije pre politiku, ale z politiky. Je to typický politický parazit. Pripomína mi jukebox. Keď doň hodíte euro, vypadne pesnička. Keď hodíte do Bugára euro, tak vypadne názor a vždy iný.“ (Reakcia podpredsedu NR SR Bugára: „Však bol z HZDS.“ ) Takže toto hovoria ľudia, ktorí Bélu Bugára veľmi dobre poznajú, a ja poviem o ňom iba jedno. Tento človek bol schopný okradnúť svoju vlastnú rodinu, starcov, o pozemok, ktorým dal 100-tisíc korún (reakcie z pléna), a tento pozemok následne predal Ficovi pod diaľnicu na, smerom na Dunajskú Stredu za 15 mil. korún. (Reakcie z pléna.) Ešte raz počujete, Béla Bugár na svojej vlastnej vzdialenej rodine zahral hru, že to máte zbytočný pozemok, predajte mi ho, v čase, kedy vedel, že tade pôjde diaľnica, a zarobil na tom pozemku. Teraz sa rehoce, okradnúť vlastnú rodinu o 15 mil. korún, tak to chce iný charakter, starých ľudí, starcov. Že, pán Bugár, iný charakter? (Reakcie z pléna.) A potom akože keď hovorí niečo o čítaní s porozumením, tak by som si dovolil dať kurz slovenčiny. Dosiahnuť míľnik použil aj pán Pellegrini vo svojom prejave a hovoril to, že ako spoločnosť sme dosiahli míľnik. Viete, keby sa trošku učíte lepšie po slovensky, by ste vedeli, že dosiahnuť míľnik znamená v spoločnosti dospeť do určitého bodu, kedy tá spoločnosť sa zrazu na základe nejakej silnej udalosti niečo zmení. O tomto som hovoril, a to, že tu verklíkujete po fašistoch, tiež o niečom svedčí, pán podvodník Bugár. (Reakcia podpredsedu NR SR Bugára: „Klamár!“ )
P. Paška, predseda NR SR: (2006-12-06):
(Prestávka.) (Po prestávke.)
Kleinert, Dana, poslankyňa NR SR (2024-05-10):
Ďakujem pekne. Pán Hajko, ja by som chcela na vás zareagovať. Ďakujem vám teda najprv za zhrnutie niektorých argumentov, kde sa jasne ukazuje, ako nekvalifikovane pracuje pani Martina Šimkovičová v pozícii ministerky, ale ja by som vás chcela poprosiť, aby sme si spolu možno sadli a porozprávali sa o jednej veci, v ktorej si dovolím s vami nesúhlasiť. Už som vás to počula druhýkrát povedať a je to niečo v duchu, že teda tu boli nejaké liberálno-progresívne vedenia minulých ministerstiev kultúry alebo proste nejaké vybrané projekty, a proste v tomto duchu niečo. A ja by som chcela povedať, že my sme nikdy teda nemali ministra alebo ministerku kultúry, ale teda zároveň je dôležité sprízvukovať to, že my ako Progresívne Slovensko, hájac tu napríklad Fond pre umenie, vždy hovorili, že v tejto chvíli my neriešime nejaké estetické preferencie alebo nejaké, že budeme hovoriť konkrétne o projektoch, o ktorých si myslíme, že by mali byť vybrané. My tu hovoríme o tom, aby inštitúcie, ktoré sa táto ministerka so svojou suitou snaží zbúrať, aby tie inštitúcie pracovali ako naďalej čo najtransparentnejšie a najodbornejšie, a to je vlastne pre nás dôležité a naozaj sme neriešili žiadne nejak takéto akoby, v úvodzovkách, ideologické zápasy. Čiže ja by som vás len teda chcela poprosiť, aby sme si toto možnože nejako vyjasnili a išli spoločne ďalej. Ďakujem.
Nemky, Martin, poslanec NR SR (2018-10-24):
Ďakujem. Vážená pani predsedajúca, vážené panie poslankyne, páni poslanci, dovoľte, aby som vás informoval o prerokovaní vládneho návrhu zákona vo výboroch Národnej rady. Národná rada uznesením č. 1334 z 12. septembra 2018 pridelila vládny návrh zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov, na prerokovanie ústavnoprávnemu výboru a výboru pre hospodárske záležitosti. Ako gestorský určila ústavnoprávny výbor a určila aj lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona doručený aj pridelený, neoznámili v určenej lehote gestorskému výboru žiadne stanovisko. Výbory, ktorým bol vládny návrh zákona pridelený, ho prerokovali a odporúčali ho schváliť. Z uznesení výborov vyplýva jeden doplňujúci návrh s odporúčaním gestorského výboru schváliť. Gestorský výbor taktiež odporúča Národnej rade vládny návrh zákona schváliť ako celok, a to v znení doplňujúceho návrhu. Spoločná správa výborov o prerokovaní vládneho návrhu zákona (tlač 1062a) bola schválená uznesením ústavnoprávneho výboru č. 459 zo 16. októbra 2018. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pani predsedajúca, otvorte, prosím, rozpravu.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 142, za 67, proti 11, zdržalo sa 64 poslancov. Konštatujem, že návrh nebol schválený. Mali by sme síce hlasovať podľa poradia, ale nakoľko ešte pán poslanec je spravodajcom k ďalším dvom zákonom, takže preskočíme návrh pani poslankyne Cséfalvayovej a budeme hlasovať najprv o návrhu v prvom čítaní, návrhu pani poslankyne Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 968). Nech sa páči. (Hlasovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 968.)
Vons, Peter, poslanec NR SR (2022-06-16):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 9. septembra 2022 a v gestorskom výbore do 12. septembra 2022.
Pellegrini, Peter, predseda NR SR (2015-02-11):
Prezentujme sa a hlasujme. (Hlasovanie.) Prítomných 132 poslancov, za 57, proti 35, zdržalo sa 39, nehlasoval 1 poslanec. Návrh sme neschválili. Poprosím teraz pani poslankyňu Luciu Žitňanskú, aby uviedla hlasovanie o bode 56 schváleného programu, ktorým je prvé čítanie o návrhu poslankyne Kiššovej na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii, tlač 1369. Nech sa páči, pani poslankyňa, máte slovo. (Hlasovanie o návrhu poslankyne Národnej rady Slovenskej republiky Jany Kiššovej na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a ktorým sa mení zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1369.)
Blanár, Juraj, poslanec NR SR (2012-04-04):
Sľubujem. (Potlesk.)
Grendel, Gábor, podpredseda NR SR (2022-09-28):
Ďakujeme, pán podpredseda vlády. Dávam slovo spoločnej spravodajkyni z výboru pre verejnú správu a regionálny rozvoj, pani poslankyni Jane Majorovej Garstkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
R. Raši, minister zdravotníctva SR: (2009-02-11):
Ďalej sa v návrhu zákona navrhuje doplnenie medicínsko-ekonomického rozboru dietetickej potraviny a dopĺňajú sa ustanovenia, podľa ktorých sa ministerstvu zdravotníctva ustanovujú úlohy v oblasti kategorizácie liekov, zdravotníckych pomôcok a dietetických potravín. Zo zákona sa vypúšťajú z prílohy č. 2 niektoré ustanovenia o očkovaní vzhľadom na pripravenú vyhlášku, ktorou sa upravujú podrobnosti o prevencii a kontrole prenosných ochorení, ktorá sa vydáva ako vykonávací predpis k zákonu č. 355/2007 o ochrane, podpore a rozvoji verejného zdravia a o zmene a doplnení niektorých zákonov. Návrh zákona reaguje aj na konanie proti Slovenskej republike o porušení zmluvy, o založení Európskych spoločenstiev podľa čl. 226 zmluvy v platnom znení. Slovenská republika sa zaviazala odstrániť nedostatky vo veci vykonávania smernice Rady č. 89/105. Vážený pán predsedajúci, obraciam sa na vás so žiadosťou o podporu predloženého zákona. Ďakujem.
Cech, Jozef, poslanec NR SR (2023-12-06):
Ďakujem veľmi pekne za slovo. Ja len by som chcel pánovi Dostálovi teda dovysvetliť, že čo má vláda proti pánovi Ažaltovičovi. My tu len naozaj berieme na vedomie, že pán Ažaltovič sa vzdal funkcie. Ďakujem veľmi pekne. (Reakcia z pléna.) Neviem, vy ste tak všeobecne. (Reakcia z pléna.) Tak sa ospravedlňujem.
P. Hrušovský, predseda NR SR: (2004-12-02):
(Hlasovanie.) 139 prítomných, 132 za, 5 sa zdržalo, 2 nehlasovali. Návrh sme schválili. Pristúpime k tretiemu čítaniu o vládnom návrhu zákona o úprave majetkových vzťahov a o cenných papieroch a investičných službách. Otváram rozpravu. Pýtam sa pánov poslancov, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona ako o celku so schválenými pozmeňujúcimi návrhmi s odporúčaním gestorského výboru...
M. Fronc, poslanec: (2007-05-10):
Ale posledné, čo chcem povedať, pán podpredseda vlády, vy to máte vo svojom volebnom programe priamo napísané, ja vám to odcitujem: „Podfinancovanie školstva v žiadnom prípade neriešiť napríklad spoplatnením vysokoškolského štúdia, ale napríklad viaczdrojovým financovaním vysokých škôl s prísnou kontrolou vynakladaných prostriedkov.“ Je mi ľúto, pán podpredseda, že lepšie poznám váš volebný program ako vy. Myslím si, že by bolo dobré, keby ste si ho buď pozreli, alebo by ste si ho opravili, jeho znenie na internete na vašej stránke. Ďakujem.
Daniš, Zoltán, poslanec NR SR (2013-12-10):
Ďakujem, pani predsedajúca. Vážený pán poslanec Kollár, ja nepochybujem o tom, že ste skúsený analytik. Predviedli ste to nakoniec dneska. Oceňujem aj vecný tón. Chcem, ak dovolíte, keďže ste veľa času venovali prakticky reštrukturalizácii štátnej správy pod menom ESO, tak zopár poznámok. Ja na rozdiel od vás som technik, stavebný technik a, priznám sa, tiež celý život som bol prakticky konfrontovaný s touto skutočnosťou už v rámci podniku. Som o tom presvedčený, že Slovensko vynakladá skutočne veľa prostriedkov na svoje spravovanie. Tých celých 4,6 mld., ktoré ste povedali, tak to je obrovské číslo. Je však faktom, pán poslanec, že práve táto vláda, Ficova vláda, ministerstvo vnútra pod vedením ministra Kaliňáka, skutočne prvýkrát k tomu pristúpila nejako systematicky a skutočne sa jedná o reštrukturalizáciu toho systému. Vy, ekonómovia, prepáčte, ste vždy zvykli, keď tu bolo treba niečo znižovať, tak sa použila tá známa indexová metóda. Hodilo sa to dolu, pár percent, a po paráde. Nie. To, čo vás momentálne tak najviac zaujíma, všetci o tom hovoria jak o snežnom mužovi Yettim, a nikto ho nevidel. Ono je to totiž vidieť, tie prvé etapy už sú, prosím vás pekne, v behu. Sú tam, samozrejme, pripravené ďalšie etapy. A okrem toho vy predsa dobre viete ako ekonóm, že i keď časť nákladov, veľká časť nákladov je naviazaná na toho jedinca, na toho zamestnanca, už samotná táto reorganizácia prináša mnohé z efektov. Lepšie sa využíva majetok. Majetok musí nejak zarábať. V energiách, v službách ďalších, v spojoch a tak ďalej. Nemusím tieto všetky efekty vymenovávať. A ony sa skutočne reálne premietajú a je správne, že sa už premietajú v tomto rozpočte.
B. Bugár, podpredseda NR SR: (2003-06-18):
Pristúpime k hlasovaniu. Nech sa páči, pán spravodajca, najprv budeme hlasovať o procedurálnom návrhu pána poslanca Blanára.
Šudík, Tomáš, poslanec NR SR (2023-06-15):
Vážený pán minister, ešte taká možno doplňujúca otázka, viem, že ste ešte krátko na svojej pozícii, ale budete mi možno vedieť odpovedať. Čo robí Slovenská republika takú najväčšiu chybu oproti napríklad Poľsku, kde vyčerpajú oveľa väčšie množstvo tých peňazí z Európskej únie, ako ich vyčerpáme na Slovensku, pretože každý hovorí, že z roka na rok ako sme málo financií my dokázali vyčerpať a v zahraničí ich koľko čerpajú. Že kde je tá chyba, ktorá Slovensko trápi, ako to zmeniť do budúcnosti, ďalšie vlády. Ďakujem.
Laššáková, Jana, podpredsedníčka NR SR (2014-02-13):
Pán poslanec Nagy, nech sa páči.
Poliačik, Martin, poslanec NR SR (2013-10-24):
Richard, som rád, že si poukázal na kompletnú chronológiu, čo sa dialo. Lebo to je proste jeden diletantizmus, ktorý mohol skončiť piatimi dňami, pri ktorých dve helikoptéry boli na zemi, ale pri takom prístupe, aký si popísal, mohol kľudne skončiť dvoma týždňami so siedmimi helikoptérami na zemi, lebo jednoducho tým ľuďom na tom nezáležalo. A nebol nad nimi človek s dostatočne tvrdou rukou, ktorý by ich pritlačil k tomu, aby si poriadne robili svoju vlastnú prácu. A dnešok nie je o tom, o tej jednej tragickej smrti, tá, bohužiaľ, prišla ako bod, ktorý upozornil na ten diletantizmus, ktorý sa tam deje. A ak budeme diletantizmus tolerovať a podporovať, ak sa nebude vyvodzovať ani profesionálna, ani politická zodpovednosť, tak potom neexistuje priestor na to, aby sa štát pohol niekam dopredu. Jediný priestor, aby sa štát pohol niekam dopredu, je, že minister alebo ministerka v momente, keď uvidí, že má pod sebou diletantov, buď sa ich zbaví, alebo zoberie politickú zodpovednosť na svoje vlastné plecia. Dnes je to o jednom človeku, mohlo to byť o autobuse, mohlo to byť mnoho ďalších vecí. To, že umrel človek, je tragédia a len upozornenie na to, že nedbalosť v niektorých prípadoch môže naozaj stáť ľudské životy. Ďakujem.
Raši, Richard, poslanec NR SR (2013-02-05):
Ďakujem pekne. Príjemný dobrý deň prajem. Vážená pani predsedajúca, ctené dámy poslankyne, vážení páni poslanci, dovoľte, aby som vystúpil ako spravodajca výboru k spoločnej správe k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, tlač 293. Predseda Národnej rady Slovenskej republiky pridelil uvedený návrh zákona na prerokovanie Ústavnoprávnemu výboru a Výboru pre zdravotníctvo. Výbory prerokovali návrh zákona v stanovenej lehote a odporučili Národnej rade návrh zákona schváliť s pripomienkami. V časti IV spoločnej správy sú uvedené jednotlivé pripomienky. Gestorský výbor rokoval dňa 29. januára 2013 a odporučil Národnej rade návrh zákona schváliť, ako aj schváliť všetky pripomienky obsiahnuté v spoločnej správe. Pani predsedajúca, skončil som, môžete otvoriť rozpravu, do ktorej sa hlásim ako prvý.
Hrnčiar, Andrej, podpredseda NR SR (2019-02-12):
Takže dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Rajtárovi.
Hrnčiar, Andrej, podpredseda NR SR (2017-10-10):
Končím možnosť nahlásiť sa s faktickými poznámkami. Päť faktických poznámok. Nech sa páči, pán poslanec Bastrnák.
Matovič, Igor, poslanec NR SR (2014-10-30):
Pán premiér, svojho času, nebolo to tak dávno, ste povedali, že ak chcete, dokážete byť majstrami v populizme. Vaše vystúpenie bolo krásny učebnicový príklad populizmu a konkrétnej stati, ktorá sa volá odpútavanie pozornosti alebo prekrývanie problému niečím iným. Vypočuli sme si možno desiatky konkrétnych spôsobov, ako sa vy osobne a strana SMER hrá na Ježiška, ani raz sme si popritom, samozrejme, nevypočuli za čie peniaze a kto to zaplatí, čiže aj tie vlaky zadarmo za tých 13 miliónov. Nepovedali ste, že 200 mil. ste zobrali v lete ľuďom, ktoré mali mať cez zníženú dépeháčku o jedno percento, nepovedali ste, že dnes ste prijali zákon, kde ľuďom zoberiete 296 miliónov. Čiže iba dvomi zákonmi ste ľuďom zobrali 500 mil., a potom sa hráte na Ježiška a robíte tu z toho kampaň. Ako je to pekné, ľúbivé, ale pre ľudí, ktorí si nevedia spočítať iba jedna plus jedna. Každopádne si ale myslím, že dnešná schôdza, a súhlasím s vami, že dnes pán minister Richter nemal byť odvolávaný, je to chyba. Mali ste byť odvolávaný vy, lebo v SMER-e, a všetci to vieme na Slovensku, ľudia pomaly ani na záchod nemôžu ísť bez toho, aby o tom ste rozhodli vy osobne. Na stretnutí v marci 2008, keď vtedajší generálny sekretár či tajomník, či manažér pán Richter hovoril o tom, že tu je akási čudná firma Star EU, ktorá je nám ochotná pomôcť, milí starostovia a primátori, tak minister Richter konal iba s vaším požehnaním a s vaším vedomím. Nedovolil by si takéto niečo urobiť bez toho. Dnes ste mali byť odvolávaný, pán premiér, vy, nie minister Richter.
Šefčík, Marek, poslanec NR SR (2021-05-03):
Ďakujem pekne za slovo. Tak ja by som to chcel uviesť na pravú mieru. Ja som tu od rána a budem tu asi do noci a sedem ministrov som napočítal hneď ráno, dvaja z nich vystúpili. V opozičných laviciach – v smeráckych a hlasosmeráckych – sedeli, zo SMER-u tam bol jeden poslanec – pán Richter a hlasosmeráci tam boli asi dvaja. Takže naši ministri majú o to záujem a to, že pani ministerka teraz meškala pár minút, bola prerušená schôdza, áno, stane sa, ale vidíte, prišiel už aj ďalší minister. Máme tu dvoch ministrov. Môžme si pospomínať, ako to bolo niekedy skôr za vašich vlád. A ešte, pani ministerka, spomeniem jeden taký výrok, že nech sa nikto nespolieha na vládu. Musí si každý pomôcť, ako vie. Viete, kto to povedal? Pán Pellegrini to povedal, keď bol premiérom, a preto mali čas na iné veci. Naša vláda teraz, momentálne, členovia vlády, som presvedčený o tom, že robia na tom, aby pomohli Slovensku. Majú aj inú prácu a sú tu predsa len dvaja zástupcovia vlády, ktorým ďakujem, že sú tu. Ešte posledná poznámka. Pán Blanár, pán podpredseda parlamentu, vy nemáte čo komentovať rečníka. To si máte odpustiť, keď rečník dorozpráva, vy riadite schôdzu, vy nemáte čo komentovať rečníka! Ďakujem pekne. (Potlesk.)
Tabák, Romana, poslankyňa NR SR (2020-11-04):
Ale ťažko sa mi dýcha.